‘દીકરી ‘ને ગાય, દોરે ત્યાં જાય,’ આ કહેવત દાયકાઓથી સાંભળતા આવ્યા છીએ અને ક્યાંક તો એવું જોવા પણ મળે છે કે દીકરી ૧૮ વર્ષની થાય અને તેનાં લગ્ન કરી દેવામાં આવે અથવા તો ઘરના કામમાં જોતરી દેવામાં આવે, પણ આ બધી વાતો માટે દીપા સર્જાઈ ન હતી. રાજકોટની રહેવાસી દીપા દવે કંઈક અલગ કરવા આ દુનિયામાં આવી હતી. બાળપણથી જ સેવાભાવી સ્વભાવ અને ધાર્મિક વૃત્તિના કારણે તેમનામાં અલગ જ ચેતના હતી. આજે પણ દીપા સાહસ અને સંઘર્ષના ચહેરા તરીકે ઓળખાય છે. છેલ્લાં પંદર વર્ષથી ઇમ્ફાલના સુફો બેલો ગામમાં બાળકોને અભ્યાસ કરાવવાનું કાર્ય કરતી દીપાએ ૬૮થી પણ વધુ ઉગ્રવાદીઓને ખરા અર્થમાં માનવ હોવાનો અહેસાસ કરાવ્યો છે.